Jahta
Jahta je naziv koji se koristi za brodove čija je jedina svrha sport odnosno rekreacija. Danas se pod tim izrazom podrazumijevaju luksuzno opremljeni čamci ili brodovi koji putnicima omogućavaju veliki komfor tokom dugotrajnih putovanja. Posjedovanje jahte se u današnjem svijetu često smatra znakom velikog bogatstva. Ne postoji standardna definicija, iako se termin općenito odnosi na plovila s kabinom namijenjenom za noćnu upotrebu. Da bi se nazvalo jahtom, za razliku od čamca, takvo plovilo za razonodu vjerovatno će biti najmanje 10 m dužine i da se može ocijeniti da ima dobre estetske kvalitete. Kodeks za komercijalne jahte klasificira jahte od 24 m i više kao velike. Takve jahte obično zahtijevaju unajmljenu posadu i imaju više standarde izgradnje. Daljnje klasifikacije za velike jahte su: komercijalne – koje prevoze najviše 12 putnika, privatne – isključivo za zadovoljstvo vlasnika i gostiju, ili prema zastavi zemlje pod kojom je registrirana. Superjahta (ponekad megajahta) općenito se odnosi na bilo koju jahtu (jedra ili motor) dužu od 40 m.}}. Trkačke jahte su dizajnirane da naglase performanse umjesto udobnosti. Čarter jahte se vode kao posao za profit. Od 2020. godine bilo je više od 15.000 jahti dovoljne veličine da je potrebna profesionalna posada. U doba jedrenjaka pod jahtama su se prvenstveno podrazumijevali brzi brodovi sagrađeni za prijevoz važnih putnika. Najveća jahta je Azzam, a najveća, izraženo u nosivosti Fulk al Salamah.